Poduri noi peste Prut. Unde se vor construi și cât va costa investiția
- Antonia Hendrik
- 4 martie 2024, 20:32
Poduri noi peste Prut. Șase oferte au fost depuse pentru studiul de fezabilitate al podurilor între România și Republica Moldova, a transmis șeful CNAIR, Cristian Pistol.
Directorul general al CNAIR, Cristian Pistol, a anunțat că s-au depus şase oferte pentru realizarea studiilor de fezabilitate pentru patru noi poduri peste Prut.
"Au fost depuse astăzi şase oferte pentru proiectarea (Studiu de Fezabilitate) a 4 noi poduri peste Prut", anunţă, luni, directorul CNAIR, Cristin Pistol.
Poduri noi peste Prut. Acesta sunt:
- Pod Stanca (RO) – Costeşti (MD); - Pod nou Bumbăta (RO) – Leova (MD); - Pod Fălciu (RO) – Leca (MD); - Pod Răducăneni (RO) - Barboieni (MD).
Poduri noi peste Prut. Sursa foto: Cristian Pistol- Facebook
Cine sunt cei șase ofertanţi
1. Asocierea RUTIER CONEX XXI S.R.L. (LIDER) – SC TOTAL ROAD SRL (ASOCIAT) 2. SC ARTEHNIS SRL 3. Asocierea SC PROIECT – CONSTRUCT REGIUNEA TRANSILVANIA SRL (LIDER) - SC TQM MANAGEMENT SRL (ASOCIAT) 4. DONPREST COM SRL 5. SC TOTAL BUSINESS LAND SRL 6. SC LIKE CONSULTING SRL
Cristian Pistol anunţă că valoarea însumată a celor 4 contracte este de 1,61 milioane de lei (făra TVA). Perioada contractuală pentru elaborarea fiecarui Studiu de Fezabilitate este de 12 luni. Finanţarea celor 4 contracte este asigurată din venituri de la Bugetul de Stat.
Poduri noi peste Prut. Sursa foto: Primăria municipiului Ungheni /Facebook
Primul pod cu 4 benzi va fi construit la Ungheni
Primul pod nou cu 4 benzi între România și Republica Moldova va fi construit la Ungheni, în județul Iași, parte a Autostrăzii Unirii (A 8). Al doilea pod la profil de 4 benzi va fi la Albița (jud. Vaslui) cel actual urmând să fie scos din uz după finalizarea podului nou.
1. Pod nou Stânca (RO) -Costești (MD): Amplasamentul se va desfășura pe teritoriului județului Botoșani și al Raionului Rîșcani, la sud de actualul punct vamal, ce funcționează pe DN29E
2. Pod nou Bumbăta (RO) -Leova (MD): Amplasamentul va fi localizat în estul României, la nivelul județului Vaslui și în sud-vestul Republicii Moldova, la nivelul Raionului Leova.
3. Pod nou Fălciu (RO) -Leca (MD): Amplasamentul viitorului obiectiv se va desfășura pe teritoriul județului Vaslui și al Raionului Cantemir
4. Pod nou Răducăneni (RO) -Bărboieni (MD): Amplasamentul se află localizat în estul României, la nivelul județului Iași și în vestul Republicii Moldova, la nivelul Raionului Nisporeni
Poduri noi peste Prut. Termenul de depunere a ofertelor este 29 februarie
În cadrul acestor obiective de investiții, se vor implementa cel puțin următorii indicatori tehnico-economici:
–pod rutier nou –drum de legătură la infrastructura existentă –punct control frontieră
Drumurile de legătură vor asigura conectivitatea atât cu infrastructura rutieră existentă, cât și cu celelalte proiecte de infrastructură majoră din România, aflate în diferite stadii de implementare, precum: Autostrada Unirii A8 Târgu Neamț – Iași – Ungheni, parte a Coridorului TEN-T Core (Central) și Drumurile de mare viteză Tișița-Albița, Buzău-Brăila, Brăila-Focșani, Suceava-Botoșani, dar și DX Brăila-Galați, informează Cristian Pistol.